Véleményem/VII.
Nem igaz, hogy valaki bármily okból, - haszonvágyból, sikerhajhaszásból - megalkudhat, «leszállhat» a közönség színvonalához. Ez még senkinek se sikerült eddig: Az író azt csinálja, amire képes. Vannak a drámának költõi és ponyvaírói. Ezek a rózsaszín cukrászok zokogva szívük mélyérõl kotorták elõ azt a jelenetet, melyen mi röhögünk, de éppezért hat annyira a házmesterekre és fodrásznõkre. Ezek írás közben könnyekig kacagtak azon a bárgyúságon, melytõl mi elalszunk. Ezek becsületes tökfilkók.